**Scrisoare către Eminescu**

*Florin T. Roman*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragã poetule al neamului meu românesc,

te rog cu toate versurile mele

sã mã ierţi cã îndrãznesc

acum, în acest miez de ianuarie,

sã-ţi scriu, smerit, aceastã scrisoare.

Nu vreau decât sã-ţi spun

cã de când ai plecat

pe tãrâmul în care ai sperat,

pe-aici, pe la noi,

lucrurile nu s-au prea schimbat.

Noi, fraţii tãi, suntem bine, sãnãtoşi,

câteodatã doar ne mai dor rãnile tale mai vechi,

uneori suntem mai trişti,

alteori mai voioşi...

Ce sã-i faci? Asta se-ntâmplã din vremuri strãvechi.

Nu te-ntreb dacã tu eşti bine,

ştiu cã acum eşti fericit.

Ştiu cã acum trãieşti într-o poezie veşnicã, sus.

Îţi mai destãinui doar, cã ştiu cã-ţi pasã,

ce-au mai fãcut românii de când te-ai dus:

unii te-au criticat, alţii te-au lãudat,

unii te-au lovit, alţii te-au mângâiat,

unii te-au rãnit, alţii te-au vindecat,

unii te-au ucis, alţii te-au înviat.

Dragã poetule al neamului meu românesc,

iartã-mã cã eu, umil confrate,

nu am fãcut altceva

decât sã te citesc.

Şi poate, uneori, cu sufletu-mi întreg,

am reuşit sã te şi înţeleg.